Á árinu 2019 fluttu 25 fyrirtæki inn áburð og jarðvegsbætandi efni , alls 302 tegundir . Alls voru flutt inn 46.432 tonn af áburði og jarðvegsbætandi efnum . Innlendir framleiðendur eru 14 á skrá , það eru fyrirtæki sem framleiða áburð eða jarðvegsbætandi efni á landinu . Áburðarfyrirtæki sem voru með skráða starfsemi á árinu eru því 39 . Innflutningur áburðar 2019 ( ath. sum fyrirtæki fluttu inn fleiri en einn flokk áburðar ) : Fj . fyrirtækja Jarðvegsbætandi efni Íþróttavellir Blómaáburður Sýnataka og vöruskoðun fór fram hjá 5 innflutningsfyrirtækjum og voru alls 52 áburðarsýni af 52 áburðartegundum tekin á árinu . Auk þess voru merkingar og umbúðir skoðaðar . Við efnamælingar kom í ljós að 7 áburðartegundir voru með efnainnihaldi undir vikmörkum samkvæmt ákvæðum reglugerða . Þrjár voru með of lítið köfnunarefni , engin með of lítinn fosfór , tvær með of lítið kalí , 5 með of lítið kalsíum , ein með of lítinn brennistein , ein með of lítið magnesíum og ein með of lítinn bór . Í nokkrum tilfellum mældust fleiri en eitt næringarefni undir leyfðum vikmörkum í sömu áburðartegundinni . Þessar 7 tegundir hafa verið teknar af skrá Matvælastofnunar . Þessum áburðartegundum má ekki dreifa til notenda fyrr en Matvælastofnun er búin að taka sýni af þeim og láta efnagreina og niðurstöður þeirra sýna að áburðurinn stenst kröfur . Allar niðurstöður miðast við uppgefin gildi við skráningu og samkvæmt merkingum á umbúðum . Kadmíum ( Cd ) var mælt í öllum áburðartegundum sem innihalda fosfór . Efnið var oftast undir mælanlegum mörkum og alltaf undir leyfðu hámarki sem er 50 mg / kg P. Fáar athugasemdir voru gerðar við merkingar , en helstu gallar voru vegna misræmis milli skráninga og merkinga . Einnig voru merkingar máðar í nokkrum tilfellum . Þá voru gerðar athugasemdir ef merkingar voru ekki á íslensku .